བརྡ་ཐོའི་ནང་རྫོང་དང་ཁྲུའུ་རིམ་པའི་བུད་མེད་ལས་བྱེད་པ་དང་མཐོ་རིམ་ལས་གནས་ཀྱི་ཐོབ་ཐང་ཡོད་པའི་བུད་མེད་ཆེད་ལས་ལག་རྩལ་མི་སྣའི་ལས་འཁྱུར་ངལ་གསོ་རྒྱག་པའི་ལོ་ཚད་ཀྱི་སྲིད་ཇུས་དེར་སྤྱི་ཚོགས་ཀྱིས་དོ་སྣང་ཆེན་པོ་བྱེད་པ་དང་།སྲིད་ཇུས་རང་བཞིན་ཆེ་བ།ལས་བྱེད་ཤེས་ལྡན་མི་སྣའི་བདེ་རྩར་ཐུག་པའི་ཁེ་ཕན་དང་འབྲེལ་བ་ཡོད་པ་བཅས་ཡིན་པས་ས་ཁུལ་དང་སྡེ་ཚན་ཁག་གི་འགོ་ཁྲིད་ལ་ཤུགས་སྣོན་རྒྱག་པ་དང་ལས་ཀའི་ཁྲོད་ཐོན་པའི་གནད་དོན་ཞིབ་འཇུག་དང་ཐག་གཅོད་ནན་པོ་བྱས་ཏེ་བསམ་བློ་ཆབ་སྲིད་ཀྱི་ལས་དོན་ཡག་པོ་བསྒྲུབས་ནས་སྲིད་ཇུས་དོན་འཁྱོལ་ཡག་པོ་བྱ་རྒྱུའི་འགན་ལེན་བྱེད་དགོས་པའི་བླང་བྱ་བཏོན་པ་རེད།རྩོམ་འགན་པ།རྟ་མགྲིན